ขยับขุดหน้าจตุจักรถึง 5 แยก
สีเขียวคืนผิวหน้า TMB-เริ่มเบี่ยงจราจรใหม่คืนนี้ 5 ทุ่ม,นายกิตติ เอกวัลลภ ผู้จัดการโครงการก่อสร้างรถไฟฟ้าสายสีเขียว สัญญาที่ 1 ช่วงหมอชิต-สะพานใหม่ รฟม. เปิดเผยว่า ขณะนี้การก่อสร้างรถไฟฟ้าสายสีเขียว ในส่วนก่อสร้างเสาเข็มหน้าธนาคารทหารไทยแล้วเสร็จก่อนกำหนด จึงสามารถคืนผิวจราจรได้เร็วขึ้น ทำให้ช่องจราจรในช่องทางคู่ขนาน และช่องทางหลักเพิ่มฝั่งละเป็น 3 ช่องทางจากเดิมฝั่งละ 2 ช่องทาง ขณะเดียวกันผู้รับเหมาจะเริ่มเข้าพื้นที่ก่อสร้างหน้าสวนจตุจักรถึงห้าแยกลาดพร้าว โดยจะปิดการจราจรถนนพหลโยธินชิดเกาะกลางฝั่งขาเข้า 2 ช่องทาง ฝั่งขาออก 1 ช่องทาง เริ่มตั้งแต่เวลา 23.00 น. คืนวันที่ 1 เม.ย.60 เป็นต้นไป ทั้งนี้ เพื่อเร่งงานก่อสร้างเสาเข็มให้แล้วเสร็จภายในต้นเดือน พ.ค.นี้ หลังจากงานเสาเข็มเสร็จแล้วจะทยอยคืนผิว เพื่อเริ่มงานฐานรากเสาตอม่อทางวิ่งรถไฟฟ้าจุดที่ก่อสร้างเสาเข็มทำไว้รองรับล่วงหน้า ส่วนความคืบหน้าการก่อสร้างอุโมงค์ทางลอดแยกรัชโยธิน ขณะนี้งานก่อสร้างผนังอุโมงค์กลางแยกเสร็จ 100% เหลือทำตอม่อกึ่งกลางอุโมงค์จะเสร็จก่อนวันหยุดยาวช่วงสงกรานต์ และหลังสงกรานต์จะเริ่มงานขุดดินกลางแยก หล่ออุโมงค์ ย้ายระบบสาธารณูปโภคกลับมาติดตั้งในอุโมงค์ ถมดิน เทพื้นกลางแยกเพื่อเปิดการจราจรตามปกติประมาณกลางเดือน พ.ค.นี้.
นายกิตติ เอกวัลลภ ผู้จัดการโครงการก่อสร้างรถไฟฟ้าสายสีเขียว สัญญาที่ 1 ช่วงหมอชิต-สะพานใหม่ รฟม. เปิดเผยว่า ขณะนี้การก่อสร้างรถไฟฟ้าสายสีเขียว 
กิตติ เอกวัลลภ,รถไฟฟ้าสายสีเขียว,หมอชิต,สะพานใหม่,ก่อสร้างเสาเข็ม